
PARLAMENTUL ROMÂNIEI
CAMERA DEPUTAȚILOR

	COMISIA PENTRU ÎNVĂȚĂMÂNT
București, 26 septembrie 2023
Nr.4C-11/185/2022
	[bookmark: _Hlk118971373]COMISIA PENTRU MUNCĂ ȘI PROTECȚIE SOCIALĂ
București, 26 septembrie 2023
Nr. 4C-9/430/2022



RAPORT COMUN
asupra proiectului de Lege privind modificarea Legii educației naționale nr.1/2011, publicată în Monitorul Oficial al României, 
partea I, nr.18, din 10 ianuarie 2011, cu modificările și completările ulterioare 
(PLx. 287/2022)

[bookmark: _Hlk50389883]1. În baza prevederilor art. 95 din Regulamentul Camerei Deputaților, republicat, cu adresa nr. PLx. 287 din 18 mai 2022, Comisia pentru învățământ și Comisia pentru muncă și protecție socială au fost sesizate, în fond, cu proiectul de Lege privind modificarea Legii educației naționale nr.1/2011, publicată în Monitorul Oficial al României, partea I, nr.18, din 10 ianuarie 2011, cu modificările și completările ulterioare.

[bookmark: _Hlk146026761]Pentru întocmirea raportului comun, Comisiile au analizat avizul favorabil al Comisiei pentru drepturile omului, culte și problemele minorităților naționale, avizul favorabil al Comisiei pentru egalitatea de șanse pentru femei și bărbați, avizul favorabil al Comisiei juridice, de disciplină și imunități, avizul favorabil al Consiliului Legislativ nr. 156/17.02.2022, avizul favorabil al Consiliului Economic și Social nr.877/15.02.2022, Punctul de vedere negativ al Guvernului. 

Proiectului de Lege are ca obiect de reglementare modificarea și completarea art.289 din Legea educației naționale nr.1/2011, cu modificările și completările ulterioare, în sensul păstrării continuității actului didactic pe tot parcursul anului universitar, prin prelungirea contractului de muncă al cadrelor didactice universitare până la finalul anului universitar în care împlinesc vârsta de pensionare.

      	2. În funcție de obiectul și conținutul său, proiectul de lege face parte din categoria legilor organice, potrivit prevederilor art. 73 din Constituția României, republicată.

3. Potrivit prevederilor art. 75 alin. (1) din Constituția României, republicată, și ale art.92 alin.(9) din Regulamentul Camerei Deputaților, republicat, Camera Deputaților este Cameră decizională.
	Senatul, în calitate de primă Cameră sesizată, a adoptat proiectul de Lege în ședința din 16 mai 2022, în condițiile art. 75 alin. (2) teza a III-a din Constituția României, republicată.

4.  În conformitate cu prevederile art. 62 și 64 din Regulamentul Camerei Deputaților, republicat, Comisiile au dezbătut proiectul de Lege în ședințe separate.
	Comisia pentru muncă și protecție socială a dezbătut proiectul de Lege și documentele conexe în ședința din data de 08 iunie 2022.
La lucrările comisiei au participat deputații, membri ai comisiei, conform listei de prezentă.
La dezbateri a participat, în conformitate cu prevederile art.56 și 57 din Regulamentul Camerei Deputaților, republicat, cu modificările și completările ulterioare, domnul Cătălin Boboc - secretar de stat în cadrul Ministerului Muncii și Solidarității Sociale.
Membrii Comisiei pentru muncă și protecție socială au hotărât, cu unanimitate de voturi, respingerea proiectului de Lege.
Comisia pentru învățământ a dezbătut proiectul de Lege în ședințele din data de 15 iunie 2022 și 25 septembrie 2023. 	
La lucrările Comisiei au fost prezenți 19 deputați, din totalul de 27 membri ai Comisiei. 
În baza prevederilor art. 56 și 57 din Regulamentul Camerei Deputaților, republicat, la dezbaterea proiectului de Lege a participat ca invitat domnul Zoltan Kallos - secretar de stat în cadrul Ministerului Educației.
În urma dezbaterilor, Comisia pentru învățământ a propus, cu unanimitatea voturilor celor prezenți, respingerea proiectului de Lege.

5.  În urma examinării inițiativei legislative și a opiniilor exprimate, membrii celor două Comisii au hotărât să supună plenului Camerei Deputaților un raport comun de respingere având în vedere că Legea învățământului preuniversitar nr. 198/2023, cu modificările ulterioare, abrogă Titlul I, Titlul II și Titlul IV Capitolul 1, cu excepția dispozițiilor art. 361 alin. (3) lit. b)- d), iar Legea învățământului superior nr. 199/2023, cu modificările și completările ulterioare, abrogă Titlul I, Titlul III, Titlul IV Capitolul II, Titlul V, art. 360 alin. (1) lit. b) și alin. (3) din Titlul VI și Titlul VII din Legea educației naționale nr.1/2011, cu modificările și completările ulterioare, începând cu data de 3 septembrie 2023.

